หนูคลอดลูกได้2เดือนกว่าแล้วค่ะ มีเพศสัมพันธ์กับแฟน แล้วมีเลือดไหลออกมาเยอะมาก พอได้สักพักก็มีก้อนเลือดออกมาด้วยแล้วก็เจ็บท้อง แบบนี้อันตรายไหมค่ะ เลือดไหลอยู่ตลอดเวลาค่ะ หนูไม่สบายใจเลยค่ะ
สวัสดีค่ะ หากคลอดลูกมาได้ 2 เดือนกว่าแล้ว การมีเพศสัมพันธ์ ก็อาจทำให้มีโอกาสตั้งครรภ์ได้ สำหรับเลือดที่ออกมาปริมาณมาก ร่วมกับปวดท้อง อาจเป็น- เลือดประจำเดือน หากหลังคลอดยังไม่มีประจำเดือนมา แล้วได้มีเลือดออกมาในตอนนี้ ก็อาจเป็นประจำเดือนได้ ซึ่งหากมาไม่นานเกิน 10 วัน ก็ถือว่าปกติดี- มีการตั้งครรภ์แล้วมีภาวะแทรกซ้อนเกิดขึ้น โดยหากหลังคลอด ไม่ได้ให้นมลูก ก็จะมีโอกาสตั้งครรภ์ได้เร็ว ซึ่งหากได้มีเพศสัมพันธ์มาก่อนหน้านั้นอีก ก็ย่อมมีโอกาสตั้งครรภ์ได้- มีมดลูกอักเสบ- มีเนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก- ผลข้างเคียงจากการใช้ยาฮอร์โมนต่างๆ เช่น ยาฝังคุมกำเนิด ยาฉีดคุมกำเนิด เป็นต้นหากไม่ได้ใช้ฮอร์โมนอะไรคุมกำเนิดอยู่ และก่อนหน้านั้นได้มีเพศสัมพันธ์มาแล้ว แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์มาก่อน ก็อาจเป็นประจำเดือนได้ ซึ่งก็ควรสังเกตอาการไปก่อน หากเลือดออกไม่นานเกิน 10 วัน ก็ไม่จำเป็นต้องทำอะไรค่ะ แต่หากเลือดออกนานเกิน 10 วัน หรือมีปวดท้องมากต่อเนื่อง ก็ควรไปพบสูติ-นรีแพทย์เพื่อรักษาค่ะ